Bybelskool » Wat is afgodery? – Handelinge 15:20
Ons moet vir hulle skryf om weg te bly van dinge wat deur afgode besoedel is, van seksuele sondes, asook van iets wat verwurg is, en van bloed. (NLV)
1. Hierdie uitkoms van die vergadering van gelowiges in Jerusalem is merkwaardig. Twee breë voorskrifte uit die wet is op alle gelowiges van toepassing gemaak. Hulle moet eerstens wegbly van enige kontak met afgodery. Dit sluit diere wat verwurg is en die drink van bloed in. Hulle moet tweedens wegbly van seksuele sondes. Wat dink jy van hierdie uitkoms? Wat beteken dit vir ons vandag?
2. Dit is interessant hoe gereeld afgodery en seksuele sondes aan mekaar verbind word in die Skrif. Ook in gister se gedeelte in Romeine 1. Waarom dink jy is die twee dinge só ‘n kritiese kwessie vir God?
3. Lees die verse later vandag weer om jou te herinner aan die noodsaak om afgodery en seksuele sondes voortdurend en volhardend te vermy.
4. Jy kan later vanaand die verse weer lees in die konteks van Handelinge 15 en my bydrae daaroor: Handelinge 15:1-35 – Gesamentlike geloofsonderskeiding oorbrug dreigende verskille.